laion/Wikipedia-Exotic huggingface dataset:
Jaapani keel

Jaapani keel (jaapani keeles 日本語 [nihongo]) on Jaapani ametlik keel ja domineeriv suhtluskeel. Seda räägib maailmas 127 miljonit inimest. Jaapani keeles kirjutamiseks kasutatakse kombineeritult nelja süsteemi – hiina kirjal põhinevat kanji't (漢字), silpkirju hiraganat (ひらがな) ja katakanat (カタカナ) ning mõnel juhul ka ladina kirja. Jaapani kirja latinisatsioon on rōmaji (ローマ字). See on jaapani segakiri. Furigana (振り仮名) on jaapani keele lugemisabi, mille eesmärk on näidata kanji hääldust. Furigana koosneb peamiselt hiraganast, mis on väikselt kirjutatud kanji peale või kõrvale. Jaapani keeles puudub konsonant L, mis asendatakse nii kõnes kui ka kirjas enamasti r-iga (nt balto 'baltimaalane' oleks jaapani keele ladina transkriptsioonis baruto). Jaapani keeles puudub grammatiline sugu. Diftonge jaapani keeles ei ole. Vokaale on viis. On fonoloogiline eristus pikkade ja lühikeste täishäälikute vahel: näiteks on hääliku i pikkus sõnades 叔父さん (ojisan, 'onu') ja お爺さん (ojiisan, 'vanaisa') tähendust eristav. Helitud klusiilid /p, t, k/ on pisut aspireeritud (rohkem kui eesti keeles, kuid vähem kui inglise keeles). Helilised /b, ɡ/ ei moodusta alati täielikku sulgu, nii et nad meenutavad frikatiive või aproksimante. /ɡ/ hääldatakse paljudes murretes, eriti Ida-Jaapanis häälikuna [ŋ]. Alveolaarid /t, d, n/ (keeletipp puudutab ülahammaste tagapinda ja hambasompude eesosa) muutuvad enne häälikut /i/ vastavateks postalveolaarideks. Frikatiivid [z, ʑ] on häälikute [dz, dʑ] hääldusvariandid. Häälikud [(d)z, (d)ʑ] tähistatakse Hepburni transktriptsioonis z ja j. Alveolaarid /s, z/ muutuvad enne häälikut /i/ vastavateks postalveolaarideks. Häälik /r/ on apikaalne postalveolaarne verberant. Ta kaldub lateraliseeruma ning muutub siis l-hääliku sarnaseks. Ümardatud velaar /w͍/ on faktiliselt vokaali /u͍/ mittesilpimoodustav variant. Ta ei vasta tüüpilisele [w]-häälikule, sest ta moodustatakse pigem huulte kokkusurumisega kui ümardamisega. [ɴ] on varieeruv konsonant, mis järgneva klusiili puhul järgib selle keeleasendit, kuid enne frikatiive ja täishäälikute vahel täielikku sulgu ei moodusta, mis teeb ta sarnaseks nasaaliga. Sõna lõpus on ta uvulaarne nasaal. [h] läheb enne häälikut /i/ üle [ç]-häälikuks ning enne häälikut /u/ [ɸ]-häälikuks, mille hääldamisel huuled puutuvad kokku. Märk ː tähistab konsonandi obstruktsiooni või pikenemist (/pː/, /tː/, /sː/ jne). Konsonandid /b, ɡ/ muutuvad vokaalide vahel vastavateks frikatiivideks [β, ɣ]: 暴れる (abareru, [äβäɾe̞ɾü͍], 'märatsema'). Sõna keskel /ɡ/ nasaliseerub: 職業 (shokugyō, [ɕo̞kü͍ŋo̞:], 'töö'), 考える (kangaeru, [käŋŋäe̞ɾü͍], 'mõtlema'). Selline hääldus pole siiski omane kõigile jaapanlastele. Klassikaline jaapani keel Jaapani lugupidamise liited Jaapanikeelne Vikipeedia Jaapani nimede kirjutus ja hääldus EKI teatmikus
Usuartikkel

Usuartikkel (ladina keeles articulus fidei) on väide, mille uskumine on mingi kindla usundi tunnistajatele või mingi kindla kiriku liikmetele kohustuslik. Aquino Thomas
Polohõ

Polohõ on linn Ukrainas Zaporižžja oblastis, Polohõ rajooni keskus. Asub Konka jõe vasakul kaldal. Linn on rajatud 1887. aastal raudtee-ehitusega seoses. 1928–1937 oli asula nimi Tšubarivka. 1938. aastal sai Polohõ linnaõigused. 1974. aastal elas linnas 21 800 inimest. 2019. aasta alguse seisuga oli elanike arv 18 886. 2001. aastal olid 91,2% linnaelanikest ukrainlased. Linna läbib riikliku tähtsusega maantee N 08. Number of Present Population of Ukraine, as of January 1, 2022
Noel Ignatiev

Noel Ignatiev (27. detsember 1940 – 9. november 2019) oli Ameerika Ühendriikide juudi päritolu autor ja ajaloolane.
France 24

France 24 on rahvusvahelisele turule suunatud Prantsusmaa riiklik teleuudistekanal. Uudiseid edastatakse prantsuse, inglise, araabia ja hispaania keeles. France 24 peakorter asub Pariisi äärelinnas Issy-les-Moulineaux's, kanal alustas tegevust 6. detsembril 2006. Suurim rõhk on uudiste edastamisel televisiooni kaudu. 2010. aastal anti välja ka oma iPhone'i ja Androidi äpp. Tänapäeval saab France 24 uudiseid reaalajas jälgida ka France 24 kodulehel ja YouTube's. 2008. aastast on France 24 ainuomanik Prantsuse riigile kuuluv valdusühing France Médias Monde. Ainuomanikuks saamiseks tuli riigil ära osta ettevõtete TF1 Group ja France Télévisions osad. France 24 aastaeelarve on ligi 100 miljonit eurot. France 24 ingliskeelne kanal on nähtav ka Eesti vabalevis. Jaanuaris 2018 käis France 24 stuudios intervjuud andmas president Kersti Kaljulaid. "France 24 to launch its Spanish channel in 2017". France 24. 25. veebruar 2016. Vaadatud 16. august 2019. "France 24, the company". France 24. Originaali arhiivikoopia seisuga 3. veebruar 2012. Vaadatud 3. veebruar 2012. "Faits et chiffres" (prantsuse). Audiovisuel Exterieur de France. Originaali arhiivikoopia seisuga 30. detsember 2011. Vaadatud 1. märts 2012. "Arhiivikoopia". Originaali arhiivikoopia seisuga 9. mai 2021. Vaadatud 29. mail 2020.{{netiviide}}: CS1 hooldus: arhiivikoopia kasutusel pealkirjana (link)
Abraham Foxman

Abraham Henry Foxman (sündinud 1. mail 1940) on Ameerika Ühendriikide jurist ja aktivist. Ta oli aastatel 1989–2015 ADL-i (Anti-Defamation League) direktor. 2016. aasta märtsis sai temast New Yorgi juudi pärandi muuseumi antisemitismi uuringute keskuse juhataja. Ta on tuntud oma valgenahaliste vastast rassismi õhutava tsitaadi poolest: "Me oleme nautinud unistust, et maailma viimased valged lapsed mängivad koos tumedanahaliste lastega."[viide?]
Oleškõ

Oleškõ (ukraina Олешки, vene Алёшки) on linn Ukrainas Hersoni oblastis Hersoni rajoonis. Oleškõ asub Dnepri harujõe Konka vasakkaldal, Hersoni kesklinnast umbes 8 km idas. Kuni 2020. aastani kuulus see Oleškõ rajooni ja oli rajooni halduskeskus. Asulat on esmamainitud 1084. aastal, linnaõigused sai 1854. aastal. Aastatel 1928–2016 oli linna nimi Tsjurupinsk (Nõukogude riigi- ja parteitegelase Aleksandr Tsjurupa auks). 24. veebruaril 2022 Venemaa Ukrainasse sissetungi käigus okupeerisid linna Venemaa Föderatsiooni relvajõud. 6. juunil 2023, Kahhovka tammi purunemise järel, tõusis vesi paljude majade katusteni. Ukraina 2001. aasta rahvaloenduse andmetel oli Oleškõ elanikest ukrainlasi 78,37%, venelasi 18,41%, valgevenelasi 0,77%, mustlasi 0,54% ja armeenlasi 0,44%. Алёшки Точка-на-Карте Leatherby, Lauren; Gamio, Lazaro; Hernandez, Marco; Willis, Haley (6. juuni 2023). "Mapping the Flooding From the Dam Breach in Southern Ukraine". The New York Times (Ameerika inglise). ISSN 0362-4331. Vaadatud 8. juunil 2023. "Ukraine dam: Maps and before and after images reveal scale of disaster". BBC News (Briti inglise). 7. juuni 2023. Vaadatud 8. juunil 2023. Національний склад міст Datatowel.in.ua
Sigitas Parulskis

Sigitas Parulskis (sündinud 10. veebruaril 1965 Obeliais) on leedu kirjanik. Ta lõpetas 1990. aastal Vilniuse Ülikooli, kus ta õppis leedu keelt ja kirjandust. Ta on teinud kaastööd mitmele Leedu ajakirjale ja ajalehele ning õpetanud Vilniuse Ülikoolis loovkirjutamist. Parulskise esimene luulekogu "Iš ilgesio visa tai" ("Igatsusest kõige selle järele") ilmus 1990. aastal ning pälvis aasta parima luuledebüüdina Zigmas Gėlė auhinna. Tema esimene romaan "Trys sekundės dangaus" ("Kolm sekundit taevast") ilmus 2002. aastal ning sellele anti Leedu Kirjanike Liidu aasta parima raamatu auhind. 2004 – Leedu Vabariigi riiklik preemia 2016 – Balti Assamblee kirjanduspreemia Baltic Assembly Prize for Literature, the Arts and Science
Park Jimin

Park Ji-min (korea keeles: 박지민; sündinud 13. oktoobril 1995), on Lõuna-Korea laulja, laulukirjutaja ja tantsija. 2013. aastal debüteeris ta Lõuna-Korea poistebändi BTS (tuntud ka järgmiste nimedega: Bangtan Boys, Bulletproof Boy Scouts või Beyond The Scene) liikmena plaadifirma Big Hit Entertainment all.
Pivdenne

Pivdenne (ukraina Південне, vene Пивденное) on linn Ukrainas Harkivi oblastis Harkivi rajoonis. Pivdenne asub Harkivi kesklinnast umbes 17 km edelas. Asula on rajatud 1906. aastal. Alevi staatuse sai Pivdenne 1938. aastal, linnaõigused 1963. aastal. Ukraina 2001. aasta rahvaloenduse andmetel oli Pivdenne elanikest ukrainlasi 79,63%, venelasi 18,65, armeenlasi 0,44%, valgevenelasi 0,25%, grusiine 0,20%, asereid 0,15%, juute 0,13% ja tatarlasi 0,12%. Національний склад міст Datatowel.in.ua
Inga Ābele

Inga Ābele (sündinud 5. oktoobril 1972 Riias) on läti kirjanik ja stsenarist. Ta lõpetas 2001. aastal Läti Kultuuriakadeemia dramaturgia alal. Ta on kirjutanud luulet, lühiproosat, romaane ja näidendeid ning olnud filmistsenarist. Eesti keeles on ilmunud tema jutustus "Kimalased ja sipelgad" (kogumikus "Läti jutud: valik 2000. aastate läti lühiproosat", tõlkinud Livia Viitol, Tallinn: Libri Livoniae, 2018). 2009 – Balti Assamblee kirjanduspreemia Baltic Assembly Prize for Literature, the Arts and Science
STS-79

STS-79 oli NASA Space Shuttle'i programmi 79. missioon ja kosmosesüstik Atlantise 17. missioon. Atlantis külastas missiooni raames Vene kosmosejaama Mir, viies sinna varustust ja vahetades astronaute. See oli neljas kord kui Miri külastas NASA kosmosesüstik. "STS-79". NASA. Originaali arhiivikoopia seisuga 17. märts 2020. Vaadatud 29. mai 2020. "STS-79". NASA. Originaali arhiivikoopia seisuga 6. mai 2021. Vaadatud 29. mai 2020.
Argentiina suvikõrvits

Argentiina suvikõrvits ehk sapallito (Cucurbita maxima subsp. maxima Zapallito rühm) on kõrvitsa perekonda kuuluva banaankõrvitsa sort. Argentiina suvikõrvitsa viljad on rohelised, umbes 10-12-sentrimeetrise diameetriga. Vilju peaks korjama ja tarbima siis, kui need on veel noored ja toored. [1]
Laima Slava

Laima Slava (sünninimi Klieģe; sündinud 12. juulil 1947) on läti kunstiajaloolane ja kirjastaja. Ta on lõpetanud Riia 49. keskkooli ja õppinud Läti Riiklikus Kunstiakadeemias. Aastail 1975–1983 töötas ta Läti NSV Teaduste Akadeemia kunstiajaloo instituudis, 1983–1988 nädalalehes Literatūra un Māksla ('kirjandus ja kunst'), 1988–1989 kirjastuses Liesma ja 1989–1995 Riia Videokeskuse multimeediaüksuses. Alates 1997. aastast on ta kunstiraamatute kirjastuse Neputns peatoimetaja. Ta on koostanud kunstialbumeid, uurinud Boriss Bērziņši loomingut ning kirjutanud raamatud "Dieva buča" ("Jumala suudlus", 2000) ja "Boriss Bērziņš" (2002, 2016). Laima Slava on 1981. aastast Läti Kunstnike Liidu liige. 2011 – Kolme Tähe orden 2017 – Balti Assamblee kunstipreemia Baltic Assembly Prize for Literature, the Arts and Science
Anna-Maria Ravnopolska-Dean

Anna-Maria Ravnopolska-Dean (bulgaaria keeles Анна-Мария Равнополска-Дийн; sündinud 3. augustil 1960 Sofias Bulgaarias) on Ameerika Ühendriikide bulgaaria harfist, helilooja, pedagoog, muusikateadlane ja telesaatejuht.
Sokõrjanõ

Sokõrjanõ (ukraina Сокиряни, rumeenia Secureni, Târgu Secureni) on linn Ukrainas Tšernivtsi oblastis, Sokõrjanõ rajooni halduskeskus. Sokõrjanõ kesklinn asub Moldova piirist vähem kui 3 kilomeetri kaugusel. Sokõrjanõ on asutatud 1666. aastal, linnaõigused sai 1966. aastal. Ukraina 2001. aasta rahvaloenduse andmetel oli Sokõrjanõ elanikest ukrainlasi 90,50%, venelasi 6,29%, moldaavlasi 2,25%, rumeenlasi 0,21%, armeenlasi 0,13% ja valgevenelasi 0,12%. Національний склад міст Datatowel.in.ua
Silvija Radzobe

Silvija Radzobe (29. aprill 1950 Talsi – 21. aprill 2020 Riia) oli läti kirjandus- ja teatriteadlane ning teatrikriitik. 2007 – Balti Assamblee kunstipreemia Silvija Radzobe saidil literatura.lv Baltic Assembly Prize for Literature, the Arts and Science
Ragaciems

Ragaciems on küla (lielciems) Lätis Tukumsi piirkonna Lapmežciemsi vallas. Ragaciems asub merepinnast 4 meetri kõrgusel Liivi lahe ja Kaņierise vahel. Küla jääb valla keskusest Lapmežciemsist 3, endisest piirkonnakeskusest Smārdest 23 ning Riiast 52 kilomeetri kaugusele. Külas asuvad Kalniņi ja Ragaciemsi bussipeatus. Sinna jääb Ragaciemsi kalmistu. Külas kasvab looduskaitsealune Baloži hiidmänd. Küla jääb Ķemeri rahvusparki. Küla ja Starpiņupīte jõe vahele jääb suur Laevamäeks kutsutav luide. Selle tipus olevat vanasti asunud kuur, kuhu süüdati laevade randa meelitamiseks tuli. Külas asub Teises maailmasõjas hukkunud Nõukogude sõdurite vennaskalmistu, kus asuvad nii mälestuskivi kui mälestusmärk. Aastail 2006-2009 kuulus küla Lapmežciemsi piirkonda, aastail 2009–2021 aga Engure piirkonda. Ragaciemsis sündis Läti kirjanik Imants Ziedonis. 2006. aastal oli külas 724 elanikku, 2020. aastal 566. Turuplats Võrgukuurid Vana ja uus tuletorn Vietvārdu datubāze, vaadatud 23.05 2020 "IS Mantojums". Originaali arhiivikoopia seisuga 5. august 2021. Vaadatud 29. mail 2020. Latvijas īpaši aizsargājamām dabas teritorijām dabas datu pārvaldības sistēmā OZOLS Lapmežciema pagasts. Vispārīga informācija. Список памятников и памятных мест, связанных с событиями Великой Отечественной войны, на территории Латвийской Республики
Tinzaouaten

Tinzaouaten (ka Tinzawatene või Tin-Zaouatene) vald Kirde-Malis Sahara kõrbes, Alžeeria-Mali piiril. Tinzaouaten kuulub Kidali piirkonna Abeïbara cercle'sse. Prantsusmaa koloniaalajal oli Tinzaouatenis Sahara-ülese kaubatee peatuskoht ning sõjaväelaager. Valla pindala on 8750 ruutkilomeetrit, aastal 2009 elas seal 2300 inimest, peamiselt nomaadidest tuareegid. Alžeeria poolel on samanimeline asula. Plan de Sécurité Alimentaire Commune Rurale Tinzawatene 2007-2011 (PDF) (French), Commissariat à la Sécurité Alimentaire, République du Mali, USAID-Mali, 2007, originaali (PDF) arhiivikoopia seisuga 18. september 2012, vaadatud 29. mail 2020{{citation}}: CS1 hooldus: tundmatu keel (link). Resultats Provisoires RGPH 2009 (Région de Kidal) (PDF) (French), République de Mali: Institut National de la Statistique, originaali (PDF) arhiivikoopia seisuga 27. juuli 2012, vaadatud 29. mail 2020{{citation}}: CS1 hooldus: tundmatu keel (link). Le CARI (Centre d'Actions et de Réalisations Internationales), PAADAP Programme Agroecologique d'Appui au Developpement Agricole et Pastoral commune de Tin Zaouaten Adrar Des Iforas, Republique du Mali.
Court & Remsen Building

Court & Remsen Building on New Yorgi linnaosas Brooklynis aadressil 26 Court Street asuv 27-korruseline kõrghoone. 107-meetri kõrgust art déco stiilis ehitist tarindati aastatel 1925–1926.  Court & Remsen Building – pildid, videod ja helifailid Wikimedia Commonsis
Montague-Court Building

Montague-Court Building on New Yorgi linnaosas Brooklynis asuv 37-korruseline kõrghoone. 141-meetri kõrgust art déco stiilis ehitist tarindati aastatel 1925–1927.  Montague-Court Building – pildid, videod ja helifailid Wikimedia Commonsis
75 Livingston Street

75 Livingston Street on New Yorgi linnaosas Brooklynis samanimelisel aadressil asuv 30-korruseline kõrghoone. 105-meetri kõrgust art déco stiilis ehitist tarindati aastatel 1926–1928.  75 Livingston Street – pildid, videod ja helifailid Wikimedia Commonsis
Jana Novotná

Jana Novotná (2. oktoober 1968 Brno, Tšehhoslovakkia – 19. november 2017 Omice, Tšehhi) oli tšehhi tennisist. Tema profikarjäär kestis 1987–1999. Ta oli paremakäeline.
Williamsburgh Savings Bank Tower

Williamsburgh Savings Bank Tower on New Yorgi linnaosas Brooklynis asuv 37-korruseline kõrghoone. 156-meetri kõrgust art déco stiilis ehitist tarindati aastatel 1927–1929.  Williamsburgh Savings Bank Tower – pildid, videod ja helifailid Wikimedia Commonsis
BellTel Lofts

BellTel Lofts on New Yorgi linnaosas Brooklynis asuv 25-korruseline kõrghoone. 106 meetri kõrgust art déco stiilis ehitist tarindati aastatel 1929–1931.  BellTel Lofts – pildid, videod ja helifailid Wikimedia Commonsis
St. George Towers

St. George Towers on New Yorgi linnaosas Brooklynis asuv 30-korruseline kõrghoone. 96-meetri kõrgune art déco stiilis ehitis valmis aastal 1930.  St. George Towers – pildid, videod ja helifailid Wikimedia Commonsis
Ganda Iso

Ganda Iso (või Ganda Izo; tõlkes 'riigi pojad') on Põhja-Malis tegutsev paramilitaarrühmitus, mis loodi 2000. aastatel. Rühmitus osales Mali sõjas. 1994. aasta mais asutas Seydou Cissé Gao piirkonnas teravnevate pingete tõttu liikumise Ganda Koy. Võitlejad värvati bambarade, fulbede, bozode ja bella-tuareegide seast. Ganda Koy ei tunnustanud 1992. aasta aprillis sõlmitud rahulepet ning hakkas viljelema tuareegide vastast ideoloogiat. Põhjuseks toodi väidetav tuareegidepoolne tagakiusamine. Ganda Koyst sai hiljem sujuvalt Ganda Iso. Mali's Self-Defense Militias Take the Reconquest of the North Into Their Own Hands Refworld.org (Jamestown Foundation), 10. august 2012 Mahjar-Barducci, Anna (6. juuli 2012). "MNLA: The Fight For A Secular State Of Azawad – Part II: Fighting Terror In The Sahel". Inquiry & Analysis Series Report No.854. Middle East Media Research Institute. Vaadatud 13. jaanuar 2013. "OECD raport" (PDF). 2010. Vaadatud 11. oktoober 2014.
Bigauņciems

Bigauņciems on küla (vidējciems) Lätis Tukumsi piirkonna Lapmežciemsi vallas. Bigauņciems asub Jūrmala idapiiril, merepinnast 5 meetri kõrgusel Liivi lahe ja Vecslocene jõe vahel. Küla jääb valla keskusest Lapmežciemsist 2, endisest piirkonnakeskusest Smārdest 21 ning Riiast 46 kilomeetri kaugusele. Külas kasvavad looduskaitsealused Bigauņciemsi mänd ehk Mõõdumänd ja Lejasveteri mänd, looduskaitsealune pärn ümbermõõduga 4,2 m ning nimetud männid ümbermõõtudega 2,55 m ja 3,31 m. Küla jääb Ķemeri rahvusparki. Küla tekkis XVIII sajandi lõpus. Sellele panid aluse kolm Eestist tulnud venda, kes aga abiellusid kohalike tüdrukutega. Teadmata ajal sai eestlaste küla ehk Igauņciems ette B-tähe. XIX sajandil kujunes see puhkealaks, kuhu rajati palju suvekodusid. 1824. aastal hakkasid küla ja Riia vahet sõitma postitõllad.Aastail 2006–2009 kuulus küla Lapmežciemsi piirkonda, aastail 2009–2021 aga Engure piirkonda. Külas asuvad Telšu pilsetiņa, Bigauņciemsi ja Kāpase bussipeatus. Bigauņciemsi vallakoolis töötas aastail 1897–1898 õpetajana Läti luuletaja Vilis Plūdons. 2006. aastal oli külas 434 elanikku, 2020. aastal 458. Vietvārdu datubāze, vaadatud 23.05 2020 Latvijas īpaši aizsargājamām dabas teritorijām dabas datu pārvaldības sistēmā OZOLS Lapmežciema pagasts. Vispārīga informācija. "IS Mantojums". Originaali arhiivikoopia seisuga 5. august 2021. Vaadatud 29. mail 2020.
Nadia Comăneci

Nadia Elena Comăneci (sündinud 12. novembril 1961 Oneștis Rumeenias) on endine rumeenia riistvõimleja. Individuaalaladel saavutas ta olümpiamängudel viis kuldmedalit.
Iiveldus

Iiveldus on rahutustunne ja ebamugavustunne, mida tihti tajutakse vajadusega oksendada. Kuigi see ei tekita valu, võib see pikka aega kestes siiski olla kurnav sümptom; seda kirjeldatakse tihti ebamugavustundena rinnus, ülakõhus või kurgu tagaosas.
Hotõn

Hotõn (ukraina Хотин, rumeenia Hotin) on linn Ukrainas Tšernivtsi oblastis, Hotõni rajooni halduskeskus. Linn asub Dnestri paremkaldal, Tšernivtsist 63 km kirdes. Hotõn on kuulunud Moldaavia vürstiriigile (1359-1432, 1459-1538, 1541-1562, 1572-1615, 1621-1673, 1699-1712), Poola-Leedule (1432-1459, 1538-1541, 1562-1572, 1615-1620, 1673-1699) ja Osmanite riigile (1711-1812). Seejärel oli osa Venemaa Bessaraabia kubernerkonnast (1812–1917). 1917–1918 oli Moldaavia Vabariigi, 1918–1940 ja 1941–1944 Rumeenia ning 1940–1941 ja 1944–1991 NSVL osa. Alates 1991. aastast kuulub Ukrainale. Ukraina 2001. aasta rahvaloenduse andmetel oli Hotõni 11 124 elanikust ukrainlasi 91,2%, moldaavlasi 7,1%, venelasi 1,3% ja rumeenlasi 0,1%. Національний склад міст Datatowel.in.ua
Andri Hovorov

Andri Andrijovõtš Hovorov (ukraina keeles Андрiй Андрійович Говоров; sündinud 10. aprillil 1992 Sevastopolis) on Ukraina ujuja, kelle põhialaks on liblikujumine. Tema nimel on maailmarekord 50 m liblikujumises (50 m bassein). Ta on kahekordne Euroopa meister 50 m basseinis (2016. aastal Londonis) ja (2018. aastal Glasgow's) 50 m liblikujumises. Lühiraja Euroopa meistrivõistlustel on ta tulnud kolmekordseks Euroopa meistriks. Maailmameistrivõistlustelt on tal ette näidata pronksmedal (2017. aastal Budapestis) 50 meetri liblikas. 1. juulil 2018. aastal püstitas ta 50 m liblikujumises maailmarekordi – 22,27 sekundit.
Kūdra (Smārde vald)

Kūdra on küla (mazciems) Lätis Tukumsi piirkonna Smārde vallas. Küla asub merepinnast 15 meetri kõrgusel ja jääb valla keskusest Smārdest 2,5 ning Riiast 57 kilomeetri kaugusele. Küla jääb Ķemeri rahvusparki. Kūdra tekkis teise maailmasõja järel turbatootjate ja töötlejate asulana. Aastail 2009–2021 kuulus küla Engure piirkonda. Vietvārdu datubāze, vaadatud 29.05 2020 Latvijas īpaši aizsargājamām dabas teritorijām dabas datu pārvaldības sistēmā OZOLS
Rikke Møller Pedersen

Rikke Møller Pedersen (sündinud 9. jaanuaril 1989 Odenses) on endine rinnuliujumisele spetsialiseerunud Taani ujuja ja praeguse 50 m basseinis ujutud maailmarekordi omanik 200 m rinnuliujumises (2.19,11 ujutud 2013. aastal). Oma 27 rahvusvahelise medaliga on ta Team Denmarki (Team Denmark on Taani valitsusorganisatsioon, mis tegeleb Taanis tippspordi toetamisega. Seda juhib Lone Hansen. Taani koondvõistkonda rahastab valitsusorganisatsioon oma näpunäidete kaudu, mis on neile aastas andnud 116 miljonit Taani krooni.) 141 maailmatasemel sportlase üldarvestuses teisel kohal. 2008. aasta detsembris toimunud lühiraja ujumise Euroopa meistrivõistlustel püstitas ta Taani rekordi 100 meetri rinnuliujumises ajaga 1.06,55 sekundit. 2009. aasta oktoobris toimunud lühiraja Taani meistrivõistlustel parandas ta oma rekordeid 100 m ja 200 m rinnuliujumises, püstitades samal ajal uued Euroopa rekordid aegadega vastavalt 1.04,59 ja 2.18,52. Pedersen lõpetas sportlaskarjääri 2019. aasta jaanuaris. Nüüd on ta TV2 Sport uudistejuht.  Rikke Møller Pedersen – pildid, videod ja helifailid Wikimedia Commonsis Rikke Møller Pedersen The-Sports.org leheküljel Rikke Møller Pedersen Swimrankings.net leheküljel Rikke Møller Pedersen FINA leheküljel
Koguöine jumalateenistus

Koguöine jumalateenistus ehk vigiilia on tänapäeva õigeusu kirikus pühapäeva või suure püha eelõhtul peetav pidulik jumalateenistus, mis sisaldab suure õhtuteenistuse, hommikuteenistuse ja esimese tunni palveid. Algselt peeti koguöist jumalateenistust päikeseloojangust kuni päikesetõusuni. Suur kellade helistamine (algab tüpikoni järgi päikeseloojangu ajal), mille käigus kellamehel tuleb laulda kogu kõige suurem, 17. katesma (118. psalm (laul 119). Kui ta seda peast ei tea, võib ta selle asemel laulda 12 korda 50. psalmi (laul 51). Õlilampide süütamine. Suitsuti ettevalmistamine. Veel üks kellade helistamine. Kuninglike Uste ette asetatakse küünal. Kummardus preestrile. Preester teeb kummardused eesseisjale
Ott Kiivikas

Ott Kiivikas (sündinud 10. septembril 1977 Viljandis) on eesti kulturist. Alates 2022. aastast on ta Kaitseliidu liige. 2016 – Eesti Kultuurkapitali kehakultuuri ja spordi sihtkapitali aastapreemia (mitmekülgne meister – maailma tippu kuuluv kulturist, kes tegutseb ka treeneri, koolitaja ja spordijuhina. Isikliku eeskujuga on ta olnud aastaid üks Eesti silmapaistvamaid liikumisharrastuse ja tervislike eluviiside eestkõneleja) 2017 – Eesti Olümpiakomitee teenetemärk Tal on tütred Christin-Amani ja Emilie. Kõik teavad Amanit, aga Ott Kiivikal on teinegi tütar: Emilia, kes on imekauniks neiuks sirgunud!
Willi Orbán

Vilmos Tamás Orbán (tuntud kui Willi Orbán; sündinud 3. novembril 1992 Kaiserslauternis) on Saksamaal sündinud Ungari jalgpallur, kes mängib keskkaitsjana Saksamaa kõrgliiga klubis RB Leipzig ja Ungari jalgpallikoondises. Ta alustas klubikarjääri 1. FC Kaiserslauternis, mille noorteakadeemiaga liitus ta 1997. aastal. Klubi põhimeeskonnas debüteeris ta Saksamaa kõrgliigas hooajal 2011–12. Esimese värava Kaiserslauterni põhimeeskonnas lõi ta 12. mail 2013 Saksamaa esiliiga mängus Jahn Regensburgi vastu. 2015. aasta mais liitus ta Leipzigiga, mis mängis siis veel Saksamaa esiliigas. Alates hooajast 2016–17 on ta Leipzigiga mänginud Bundesligas. 2014. aastal pidas Orbán kaks mängu Saksamaa kuni 21-aastaste koondises. 2018. aasta oktoobrist mängib ta aga Ungari koondises, kus tego debüüdi 12. oktoobril 2018 mängus Kreeka vastu. Esimese värava lõi ta koondisesärgis 15. novembril 2018 UEFA Rahvuste Liiga mängus Eesti vastu. Orbani isa on ungarlane ja ema Poola päritolu.
Valgus tunneli lõpus

"Valgus tunneli lõpus" (läti keeles Gaisma tuneļa galā) on 1974. aastal valminud Riia Filmistuudio mängufilm. Uldis Pūcītis – Jānis Krastiņš Uldis Dumpis – Lauks Harijs Liepiņš – Ēvalds Apse Aleksandr Beljavski – « Roostene » Uldis Pūcītis (Eesti filmi andmebaas)